**institucijų pateiktų pastabų derinimo lentelė**

**DĖL 2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**10 PRIORITETO „VISUOMENĖS POREIKIUS ATITINKANTIS IR PAŽANGUS VIEŠASIS VALDYMAS“**

**NR. 10.1.2-ESFA-V-916 PRIEMONĖS ,,NACIONALINIŲ KOVOS SU KORUPCIJA PRIEMONIŲ ĮGYVENDINIMAS“ PROJEKTŲ FINANSAVIMO SĄLYGŲ APRAŠO PAKEITIMO projekto**

|  |  |  |
| --- | --- | --- |
| **Institucijos pavadinimas** | **Pastabos ir pasiūlymai** | **Pastabų ir pasiūlymų įvertinimas** |
| Europos socialinio fondo agentūros 2016 m. rugsėjo 5 d. raštu Nr. SB-2016-00537 pateiktos pastabos | Atsižvelgiant į tai, kad 2016 m. liepos 20 d. buvo patvirtintas Kasmetinių atostogų ir papildomų poilsio dienų išmokų fiksuotųjų normų nustatymo tyrimo ataskaitos keitimas, prašoma Aprašo 44.2.1 punkte patikslinti tyrimo ataskaitos pavadinimą. | Atsižvelgta. |
| Siekiant užtikrinti, kad dalyvių darbo užmokestis, nurodytas Aprašo 41 punkte, negalėtų būti paraiškoje nurodomas mažesnis nei 15 proc. visų tinkamų finansuoti projekto išlaidų, tuo atveju kai dalyvių darbo užmokesčio suma viršija 15 proc., siūlytina patikslinti minėtą nuostatą į „Pareiškėjas ir (arba) partneris savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo. Aprašo 9.9 ar 9.10 papunkčiuose nurodytas veiklas apimančių projektų vykdytojai ir (arba) partneriai prie projekto įgyvendinimo turi prisidėti paraiškoje numatytų **visų** šių veiklų dalyvių – viešojo valdymo institucijų ir kitų perkančiųjų organizacijų darbuotojų (išskyrus iš ES struktūrinių fondų, kitos ES finansinės paramos ir tarptautinės finansinės paramos darbo užmokestį ar jo dalį gaunančius darbuotojus) darbo užmokesčiu, bet ne daugiau kaip 15 proc. visų tinkamų finansuoti projekto išlaidų.“ | Atsižvelgta. |
| Atsižvelgiant į planuojamus atlikti Aprašo pakeitimus, prašoma įvertinti, ar teikiamas derinti Aprašo keitimas turėtų būti inicijuojamas kaip esminis, ar neesminis keitimas. Tuo atveju, jeigu planuojamas esminis keitimas, prašoma apie tai informuoti Agentūrą, kaip numatyta Projektų administravimo ir finansavimo taisyklių 88 punkte. | Atsižvelgta. Aprašo keitimas įvertintas kaip esminis, ir, vadovaujantis Projektų administravimo ir finansavimo taisyklių 88 punktu, apie tai informuota vadovaujančioji institucija ir Agentūra. |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_